CV90

Combat Vehicle 90 eller CV 90 (Stridsfordon 90) er et svensk pansret kjøretøy produsert av BAE Systems Hägglunds, tidligere Hägglunds. Det finnes i utførelser som blant annet stormpanservogn, ambulanse, lett stridsvogn (med 105 og 120mm kanon ), kommandovogn, bergingsvogn, ildledningsvogn, mobil luftvernsvogn og våpenbærer for 120mm bombekaster.


== Historie ==
På midten av 1980-tallet begynte Hägglunds på en familie av kampkjøretøyer for den svenske hæren. Fem prototyper ble levert i 1988.  I mars 1991 bestilte den svenske hæren de første serieproduserte kjøretøyene.
Leveranser av CV 90 begynte i 1993, og godt over 1000 stykker er blitt bestilt.
Pressemeldingen om kontrakten om levering av CV9030N til Norge gikk ut 21. april 1994 da ordren ble undertegnet.  Den første ordren var på 104 kjøretøyer, en kontrakt på nesten 2 milliarder svenske 1994-kroner.  Dette kom etter mer enn to år med utprøvninger av kjøretøyer fra fem ulike leverandører.24. februar 2015 ankom den første av 41 helt nye vogner Panserbataljonen i Brigade Nord fra BAE Systems Hägglunds AB. Disse 41 supplerer Hærens eksisterende flåte på 103 stk CV9030 kampvogner, som skal oppgraderes.


== Oppbygging ==
Karosseriet til CV90 beskytter mot 14,5mm panserbrytende ammunisjon. Den norske versjonen er i tillegg utstyrt med IBD Deisenroth MEXAS integrert, keramisk panserpakke. Denne beskytter typisk mot 30 mm APFSDS eller panserbrytende, finnestabiliserte prosjektiler og pilammunisjon. Kevlarduk beskytter indre rom.


== Varianter ==


=== I tjeneste ===
CV9030 Mk1 - 104 i bruk av Norge fra 90-tallet (senere oppgradert, se under). Eksportversjon med 30 mm Bushmaster II automatkanon. BAE Systems Hägglunds bruker betegnelsene CV90 Mk I for den norske versjonen.
CV9030NF1 - Noen av de norske vognene er oppgraderte med klimakontroll for bruk i internasjonale operasjoner. De har også kamera som vender bakover og bedre beskyttelse mot miner.
CV9030 Mk II - Brukt av Sveits og Finland. De  finske CV9030FIN og sveitsiske CV9030CH er betegnet CV90 MK II. Bruker samme automatkanon som MkI.
CV9035 Mk III – Med 35 mm/L50 Bushmaster III automatkanon Brukt av Danmark og Nederland
CV9030 Mk IIIb – 110 i bruk i Norge pr 2021. Norge har i tillegg 32 (+ 20 i bestilling) støttevogner, samt 2 treningsvogner, med CV90 Mk I skrog. Disse 54 vognene er gjenbruk av skrogene fra CV9030 Mk1 som ble bestilt på 90-tallet, men kanontårnet på dem er fjernet.
CV9040 – I bruk i den svenske hæren. Har en 40 mm Bofors kanon
CV9040C – klimakontroll og kraftigere panser mot landminer, beregnet for svensk utenlandstjeneste.
CV9040 AAV – Anti Aircraft Vehicle Luftvernversjon, utstyrt med radar og en Bofors L70 40 mm luftvernkanon.
CV90 FOV – Forward Observation Vehicle, ildledning for artilleriet
CV90 ARV – Armored Recovery Vehicle bergepanser
CV90 FCV – Forward Command Vehicle, kommandovognDet finnes også egne kommando- og oppklaringsvogner med annen bestykning. Det finnes også egne vogner for opplæring av vognførere.


=== Prototyper ===
CV90105 – Lett stridsvogn med 105 mm glattboret kanon.
CV90120-T – Lett stridsvogn med 120 mm glattboret kanon.CV90 er også blitt utstyrt med AMOS (Advanced Mortar System), et samarbeidsprosjekt mellom Patria og Hägglunds.


== Referanser ==


== Eksterne lenker ==
(en) Hägglunds Combat Vehicle 90 – kategori av bilder, video eller lyd på Commons 
BAE Systems Land Systems Hägglunds Arkivert 20. februar 2007 hos Wayback Machine.
Army Technology Combat Vehicle 90
Patria Hägglunds, samarbeidsprosjektet om AMOS
Soldf.com – CV90-familien ( svensk side)